Public procurement notice: Contract Notice
Published: 2021-07-30
Buyer: Helsingin ja Uudenmaan sairaanhoitopiirin kuntayhtymä
Country: FI
Contract type: Services
Procedure: Open procedure
CPV classification: 85141000: Services provided by medical personnel | 85141200: Services provided by nurses | 85141210
Submission deadline: 2021-09-22

Technical requirements: Helsingin ja Uudenmaan sairaanhoitopiiri pyytää tarjoustanne hengityshalvauspotilaiden hoitohenkilökunnan vuokratyövoimasta HUS-alueelle. Hankinta on jaettu kahteen (2) osa-alueeseen: hoitohenkilöstön sijaispalvelu (osa-alue A) ja pysyvät hoitotiimit (osa-alue B). Molemmille osa-alueille perustetaan erillinen puitejärjestely.
Osa-alueella A HUS käyttää hoitohenkilöstön vuokratyövoimaa toiminnan turvaamiseen oman henkilöstön lyhytaikaisten, yhdestä kolmeen (1–3) päivää, poissaolojen tai toiminnan vaihteluhuippujen aikana sekä pitempiaikaisiin sijaisuuksiin. Osa-alueella hankitaan HUSin tarpeen mukaan joko yksittäisiä työvuoroja tai pitempiä jaksoja HUSin omissa hengityshalvausyksiköissä. Palveluntuottajan työntekijä työskentelee osana HUSin omaa hoitotiimiä HUSin työnjohdon ohjauksessa. HUSissa hengityshalvauspotilaiden hoitohenkilökunta tekee kolmivuorotyötä, jolloin työvuoron pituus on keskimäärin kahdeksan (8) tuntia aamuvuorossa ja iltavuorossa. Yövuoron pituus on keskimäärin 10–11 tuntia ja enintään 12 tuntia.
Osa-alueen A palvelua käytetään pääasiassa Lohjan sairaanhoitoalueella. Palvelua saatetaan käyttää myös HYKS-sairaanhoitoalueella ja myöhemmin sopimuskaudella mahdollisesti myös muualla HUS-alueella. Palvelua tilataan tarpeen mukaan. Tilaajan sitoumukseton arvio palvelun tarpeesta on noin 500–700 tuntia kuukaudessa.
Osa-alueella B palveluntuottajan nimeämä pysyvä hoitotiimi hoitaa HUSin osoittamia hengityshalvauspotilaita pysyvillä hoitotiimeillä 24 h vuorokaudessa ja seitsemänä (7) päivänä viikossa vuoden jokaisena päivänä. Hoito toteutetaan hengityshalvauspotilaiden kodeissa HUS-alueen eri kunnissa tai HUS-alueella sijaitsevissa hoitotiloissa. Hoito toteutetaan HUSin ohjeistuksen mukaisesti, mutta palveluntuottaja vastaa tiimin resursoinnista, työnjohdosta, ohjauksesta ja valvonnasta. Palveluntuottaja nimeää jokaiseen hoitotiimiin tiimivastaavan, joka vastaa tiimin työnohjauksesta ja valvonnasta sekä yhteydenpidosta HUSiin.
Osa-alueen B palvelua käytetään ensisijaisesti HYKS-sairaanhoitoalueella. Palvelua saatetaan käyttää myös Lohjan sairaanhoitoalueella ja myöhemmin sopimuskaudella mahdollisesti myös muualla HUS-alueella. Palvelua tilataan tarpeen mukaan. Tilaajan sitoumukseton arvio palvelun tarpeesta on noin kymmenen (10) hoitotiimiä.
Hankinnalla perustetaan erilliset, hankintalain 42 §:n kaltaiset puitejärjestelyt molemmille hankinnan osa-alueille (A ja B).
Puitejärjestelyyn perustuvat hankinnat tehdään tarjouspyynnön liitteen 1 Palvelukuvaus kohdassa 7 kuvatulla tavalla ja edellä mainittu kuvaus on ensisijainen suhteessa hankintalain 43 §:ään.
Vaihtoehtoiset tarjoukset eivät ole sallittuja. Rinnakkaiset tarjoukset eivät ole sallittuja. Osatarjoukset eivät ole sallittuja osa-alueiden sisällä, mutta tarjoaja voi jättää tarjouksen vain toiselle osa-alueelle.
Tarjoaja voi käyttää alihankkijoita. Tarjoaja vastaa alihankkijan työstä kuin omastaan suhteessa hankintayksikköön. Hankintayksikkö allekirjoittaa hankintasopimuksen vain tarjouksen jättäneen yrityksen kanssa. Hankinnan tuottamisessa käytettävät alihankkijat on nimettävä. Alihankkijaa koskevat tiedot tulee antaa erillisellä liitteellä, joka ladataan osaksi tarjousta ja nimetään "Alihankkijan tiedot".
Nimetyt alihankkijat katsotaan tarjoajan resursseiksi. Tarjoajan on sitouduttava siihen, että nimetyt alihankkijat ovat käytettävissä hankinnan toteuttamiseen, jos tarjoaja tulee valituksi. Voittajaksi valitun tarjoajan on toimitettava suoraan palvelun tuottamiseen osallistuvista alihankkijoista vastaavat todistukset ja selvitykset kuin tässä tarjouspyynnössä on vaadittu, ennen hankintasopimuksen allekirjoitusta.
Ryhmittymänä tarjoaminen on sallittua. Ryhmittymän on kyettävä viimeistään sopimuksen allekirjoitushetkellä osoittamaan yksi (1) organisaatio, joka hoitaa kaiken yhteydenpidon HUSin kanssa. Kuitenkin kaikki ryhmittymän jäsenet yhdessä vastaavat sopimusvastuista allekirjoittamalla hankintasopimuksen. Ryhmittymän on sitouduttava siihen, että tarjouksessa nimetyt ryhmittymän jäsenet ovat käytettävissä hankinnan toteuttamiseen, mikäli ryhmittymä tulee valituksi. Em. sitoumus velvoittaa erityisesti, koska ryhmittymän kaikkien jäsenten resurssit ja tiedot vaikuttavat kelpoisuusvaatimuksiin.
Ryhmittymää koskevat tiedot tulee antaa erillisellä liitteellä, joka ladataan osaksi tarjousta ja nimetään "Ryhmittymän tiedot".